----

----

I Aktai, kuriuos skelbti privaloma

----

KOMISIJOS REGLAMENTAS (EB) Nr. 633/2006

2006 m. balandžio 25 d.

nustatantis kai kurių vaisių ir daržovių standartines importo vertes, kad būtų galima nustatyti įvežimo kainą

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį,

atsižvelgdama į 1994 m. gruodžio 21 d. Komisijos reglamentą (EB) Nr. 3223/94 dėl vaisių ir daržovių importo taisyklių (1), ypač į jo 4 straipsnio 1 dalį,

kadangi:

PRIĖMĖ ŠĮ REGLAMENTĄ:

1 straipsnis

Reglamento (EB) Nr. 3223/94 4 straipsnyje nurodytos standartinės importo vertės nustatomos šio reglamento priede.

2 straipsnis

Šis reglamentas įsigalioja 2006 m. balandžio 26 d.

Šis reglamentas yra privalomas visas ir tiesiogiai taikomas visose valstybėse narėse.

Priimta Briuselyje, 2006 m. balandžio 25 d.

Komisijos vardu

J. L. DEMARTY

Žemės ūkio ir kaimo plėtros generalinis direktorius

----

(1)OL L 337, 1994 12 24, p. 66. Reglamentas su paskutiniais pakeitimais, padarytais Reglamentu (EB) Nr. 386/2005 (OL L 62, 2005 3 9, p. 3).

----

PRIEDAS

prie 2006 m. balandžio 25 d. Komisijos reglamento, nustatančio kai kurių vaisių ir daržovių standartines importo vertes, kad būtų galima nustatyti įvežimo kainą

----

(1)  Šalių nomenklatūra yra nustatyta Komisijos Reglamentu (EB) Nr. 750/2005 (OL L 126, 2005 5 19, p. 12). Kodas „999“ žymi „kitą kilmę“.

----

----

KOMISIJOS REGLAMENTAS (EB) Nr. 634/2006

2006 m. balandžio 25 d.

nustatantis prekybos gūžiniais kopūstais standartą ir iš dalies keičiantis Reglamentą (EEB) Nr. 1591/87

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį,

atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo (1), ypač į jo 2 straipsnio 2 dalį,

kadangi:

PRIĖMĖ ŠĮ REGLAMENTĄ:

1 straipsnis

1.   Prekybos gūžiniais kopūstais, klasifikuojamais KN kodu 0704 90, standartas nustatomas priede.

2.   Standartas taikomas visuose prekybos etapuose laikantis Reglamente (EB) Nr. 2200/96 nustatytų sąlygų.

Tačiau, išsiuntus šiuos produktus, kituose pardavimo etapuose, lyginant su standartuose numatytais reikalavimais, jie:

2 straipsnis

Reglamentas (EEB) Nr. 1591/87 iš dalies keičiamas taip:

3 straipsnis

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Šis reglamentas yra privalomas visas ir tiesiogiai taikomas visose valstybėse narėse.

Priimta Briuselyje, 2006 m. balandžio 25 d.

Komisijos vardu

Mariann FISCHER BOEL

Komisijos narė

----

(1)OL L 297, 1996 11 21, p. 1. Reglamentas su paskutiniais pakeitimais, padarytais Komisijos reglamentu (EB) Nr. 47/2003 (OL L 7, 2003 1 11, p. 64).

(2)OL L 146, 1987 6 6, p. 36. Reglamentas su paskutiniais pakeitimais, padarytais Reglamentu (EB) Nr. 386/2005 (OL L 62, 2005 3 9, p. 3).

----

PRIEDAS

PREKYBOS GŪŽINIAIS KOPŪSTAIS STANDARTAI

1.   PRODUKTO APIBRĖŽIMAS

Šis standartas taikomas iš Brassica oleracea L. var. capitata L. (įskaitant raudongūžius ir smailiagūžius kopūstus) ir iš Brassica oleracea L. var. sabauda L. (Savojos kopūstai) veislių (kultivarų) išaugintiems gūžiniams kopūstams, kurie vartotojui tiekiami švieži, ir netaikomas pramoniniu būdu apdorojamiems kopūstams.

2.   NUOSTATOS DĖL KOKYBĖS

Šiuo standartu nustatomi paruoštų ir supakuotų gūžinių kopūstų kokybės reikalavimai.

A.   Minimalūs reikalavimai

Atsižvelgiant į specialias kiekvienos klasės nuostatas ir leistinus nuokrypius nuo normos, visų klasių gūžiniai kopūstai turi būti:

Kotas turėtų būti nupjautas šiek tiek žemiau paskutinės kopūstlapių eilės; kopūstlapiai turėtų būti tvirtai sukibę, o pjūvis tiesus.

Gūžiniai kopūstai turi būti tokios kokybės, kad:

B.   Klasifikacija

Gūžiniai kopūstai skirstomi į dvi klases, kurios apibūdinamos taip:

i)   I klasė

I klasės gūžiniai kopūstai turi būti geros kokybės ir turėti veislei būdingas savybes. Priklausomai nuo veislės jie turi būti tankūs.

Gūžiniai kopūstų kopūstlapiai turi būti tinkamai apipjaustyti. Savojos kopūstų ir ankstyvųjų veislių kopūstų atveju galima palikti keletą kopūstlapių tam, kad kopūstai būtų apsaugoti.

Gūžiniai kopūstai gali turėti šiuos nežymius trūkumus, jei jie nedaro įtakos bendrai kopūstų išvaizdai, kokybei, išsilaikymui ir išvaizdai pakuotėje:

ii)   II klasė

Šiai klasei priklauso gūžiniai kopūstai, kurie nepriskiriami I klasei, bet kurie atitinka A skirsnyje nurodytus minimalius reikalavimus.

Gūžiniai kopūstai gali turėti šiuos trūkumus, jei dėl jų nenukenčia esminės savybės, susijusios su jų kokybe, išsilaikymu ir prekine išvaizda:

3.   NUOSTATOS DĖL DYDŽIO

Dydis nustatomas pagal gūžės svorį. Minimalus vienos gūžės svoris – 350 gramų.

Sunkiausia gūžė bet kurioje vienoje pakuotėje negali sverti dvigubai daugiau negu lengviausia gūžė. Jeigu sunkiausia gūžė sveria 2 kilogramus arba mažiau, svorio skirtumas tarp sunkiausios ir lengviausios gūžės gali būti iki 1 kilogramo.

Miniatiūriniams produktams nuostatos dėl dydžio netaikomos.

„Miniatiūriniai produktai“ reiškia kopūstų veisles arba kultivarus, išaugintus augalų selekcijos ir (arba) specialiosios auginimo technologijos būdu, išskyrus neminiatiūrinių veislių kopūstus, kurie nėra išsivystę ar yra nepakankamo dydžio. Kiti standarto reikalavimai šiems kopūstams yra taikomi.

4.   NUOSTATOS DĖL LEISTINŲ NUOKRYPIŲ

Kiekvienoje pakuotėje yra leistini produktų kokybės ir dydžio nuokrypiai nuo nurodytos klasės reikalavimų.

A.   Leistini kokybės nuokrypiai

i)   I klasė

Gūžiniai kopūstai, kurie neatitinka šios klasės reikalavimų, bet atitinka II klasės reikalavimus, arba, išimties tvarka, neviršija pastarosios klasės leistinų nuokrypių, gali sudaryti 10 % viso gūžinių kopūstų skaičiaus ar svorio.

ii)   II klasė

Gūžiniai kopūstai, kurie neatitinka nei šios klasės reikalavimų, nei minimalių reikalavimų, gali sudaryti 10 % visų produktų skaičiaus ar svorio, išskyrus tuos gūžinius kopūstus, kurie pažeisti puvinio ar kitaip sugedę ir dėl to netinkami vartoti.

B.   Leistini dydžio nuokrypiai

Visoms klasėms: 10 % viso skaičiaus arba svorio gūžinių kopūstų, neatitinkančių specifinių reikalavimų.

Tačiau gūžė negali sverti mažiau negu 300 gramų.

5.   NUOSTATOS DĖL PATEIKIMO

A.   Vienodumas

Kiekvienoje pakuotėje turi būti tik tos pačios kilmės, veislės ir kokybės gūžiniai kopūstai.

I klasės gūžiniai kopūstai turi būti vienodos formos ir spalvos.

Miniatiūriniai produktai turi būti pakankamai vienodo dydžio.

Tačiau kartu gali būti pakuojami įvairių šiame standarte aprašytų tipų gūžiniai kopūstai su sąlyga, kad atitinkamo tipo kopūstai būtų vienodos kokybės, veislės, dydžio ir kilmės.

Matomoji pakuotės turinio dalis turi atitikti visą pakuotės turinį.

Nukrypstant nuo šiame skirsnyje pirmiau išvardytų nuostatų, produktai, kuriems taikomas šis standartas, gali būti sumaišyti su skirtingomis šviežių vaisių ir daržovių rūšimis trijų kilogramų arba mažiau sveriančiose prekinėse pakuotėse Komisijos reglamente (EB) Nr. 48/2003 (1) numatytomis sąlygomis.

B.   Pakavimas

Gūžinius kopūstus reikia supakuoti taip, kad jie būtų tinkamai apsaugoti.

Pakuotės viduje naudojamos medžiagos turi būti švarios ir tokios kokybės, kad apsaugotų produktą nuo išorinio ar vidinio sužalojimo. Medžiagos, ypač popierius ar spaudai su prekės žymomis, gali būti naudojamos, jei spausdinant ar ženklinant buvo naudojamas netoksinis rašalas ar klijai.

Pakuotėse neturi būti jokių pašalinių medžiagų.

Atskirai ant produkto klijuojami lipdukai yra tokie, kad juos pašalinus, neliktų nei matomų klijų žymių, nei būtų pažeistas produkto paviršius.

6.   NUOSTATOS DĖL ŽYMĖJIMO

1.   Ant kiekvienos pakuotės tos pačios pusės įskaitomai, neištrinamai ir iš išorės gerai matomai turi būti nurodyta tokia informacija:

A.   Identifikacija

Pakuotojo ir (arba) siuntėjo pavadinimas ir adresas.

Ši nuoroda gali būti pakeista:

B.   Produkcijos pobūdis

C.   Produkto kilmė

D.   Komercinės charakteristikos

E.   Oficiali kontrolės žyma (pasirinktinai)

2.   Ant pakuočių, jeigu jos sudarytos iš prekinių pakuočių, kurių turinys matomas iš išorės, gali nebūti pirmame punkte paminėtų nuorodų. Šių pakuočių nereikia ženklinti užrašais, kurie galėtų klaidinti. Kai šios pakuotės pateikiamos ant padėklų, tokios nuorodos turi būti pateiktos mažiausiai ant dviejų padėklo šonų matomoje vietoje pritvirtintame užraše.

----

(1)OL L 7, 2003 1 11, p. 65.

----

----

KOMISIJOS REGLAMENTAS (EB) Nr. 635/2006

2006 m. balandžio 25 d.

panaikinantis Reglamentą (EEB) Nr. 1251/70 dėl darbuotojų, pagal darbo sutartį dirbusių valstybėje narėje, teisės pasilikti tos valstybės teritorijoje

(Tekstas svarbus EEE)

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį, ypač į jos 39 straipsnio 3 dalies d punktą,

kadangi:

PRIĖMĖ ŠĮ REGLAMENTĄ:

1 straipsnis

Reglamentas (EEB) Nr. 1251/70 panaikinamas 2006 m. balandžio 30 d.

2 straipsnis

Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

Šis reglamentas yra privalomas visas ir tiesiogiai taikomas visose valstybėse narėse.

Priimta Briuselyje, 2006 m. balandžio 25 d.

Komisijos vardu

Vladimír ŠPIDLA

Komisijos narys

----

(1)OL L 158, 2004 4 30, p. 77.

(2)OL L 142, 1970 6 30, p. 24.

----

----

KOMISIJOS REGLAMENTAS (EB) Nr. 636/2006

2006 m. kovo 20 d.

uždraudžiantis su Prancūzijos vėliava plaukiojantiems laivams žvejoti atlantines silkes ICES IVc ir VIId zonose

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį,

atsižvelgdama į 2002 m. gruodžio 20 d. Reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (1), ypač į jo 26 straipsnio 4 dalį,

atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (2), ypač į jo 21 straipsnio 3 dalį,

kadangi:

PRIĖMĖ ŠĮ REGLAMENTĄ:

1 straipsnis

Kvotos išnaudojimas

Šio reglamento priede nurodytai valstybei narei skirta tame priede nurodytų išteklių žvejybos kvota 2006 m. laikoma išnaudota nuo tame priede nurodytos datos.

2 straipsnis

Draudimas

Nuo šio reglamento priede nurodytos datos laivams, kurie plaukioja su tame priede nurodytos valstybės narės vėliava arba yra joje registruoti, yra uždraudžiama gaudyti tame priede nurodytus išteklius. Po tos datos yra draudžiama nurodytuose laivuose laikyti, perkrauti arba iškrauti šių išteklių žuvis.

3 straipsnis

Įsigaliojimas

Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.

Šis reglamentas yra privalomas visas ir tiesiogiai taikomas visose valstybėse narėse.

Priimta Briuselyje, 2006 m. kovo 20 d.

Komisijos vardu

Jörgen HOLMQUIST

Žuvininkystės ir jūrų reikalų generalinis direktorius

----

(1)OL L 358, 2002 12 31, p. 59.

(2)OL L 261, 1993 10 20, p. 1. Reglamentas su paskutiniais pakeitimais, padarytais Reglamentu (EB) Nr. 768/2005 (OL L 128, 2005 5 21, p. 1).

(3)OL L 16, 2006 1 20, p. 1.

----

PRIEDAS

----

II Aktai, kurių skelbti neprivaloma

Taryba

----

Informacija apie Europos bendrijos ir Islandijos Respublikos bei Norvegijos Karalystės susitarimo dėl valstybės narės, atsakingos už vienoje valstybėje narėje, Islandijoje arba Norvegijoje pateikto prieglobsčio prašymo nagrinėjimą, nustatymo kriterijų ir mechanizmų protokolo įsigaliojimą

Pirmiau minėtas Europos bendrijos ir Islandijos Respublikos bei Norvegijos Karalystės susitarimo, kurį Taryba sudarė 2006 m. vasario 21 d., protokolas įsigalios 2006 m. gegužės 1 d., apie procedūrų užbaigimą pagal protokolo 5 straipsnį pranešus 2006 m. kovo 27 d.

----

Komisija

----

KOMISIJOS SPRENDIMAS

2006 m. balandžio 25 d.

nutraukiantis antidempingo tyrimą, susijusį su etilo alkoholio, kurio kilmės šalys yra Gvatemala ir Pakistanas, importu

(2006/301/EB)

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį,

atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 9 straipsnį,

pasitarusi su Patariamuoju komitetu,

kadangi:

A.   PROCEDŪRA

B.   SKUNDO ATSIĖMIMAS IR TYRIMO NUTRAUKIMAS

PRIĖMĖ ŠĮ SPRENDIMĄ:

Vienintelis straipsnis

Antidempingo tyrimas, susijęs su etilo alkoholio, denatūruoto arba nedenatūruoto, kurio alkoholio koncentracija, išreikšta tūrio procentais, yra 80 % tūrio arba didesnė, kurio kilmės šalys yra Gvatemala ir Pakistanas, paprastai klasifikuojamo KN kodais 2207 10 00 ir ex 2207 20 00, importu į Bendriją, yra nutraukiamas.

Priimta Briuselyje, 2006 m. balandžio 25 d.

Komisijos vardu

Peter MANDELSON

Komisijos narys

----

(1)OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17).

(2)OL C 129, 2005 5 26, p. 22.

----

----

KOMISIJOS SPRENDIMAS

2006 m. balandžio 25 d.

dėl metabenztiazurono neįtraukimo į Tarybos direktyvos 91/414/EEB I priedą ir augalų apsaugos produktų, kurių sudėtyje yra šios veikliosios medžiagos, leidimų panaikinimo

(pranešta dokumentu Nr. C(2006) 1653)

(Tekstas svarbus EEE)

(2006/302/EB)

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį,

atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1) su paskutiniais pakeitimais, padarytais Komisijos direktyva 2004/20/EB (2), ypač į jos 8 straipsnio 2 dalies ketvirtą pastraipą,

kadangi:

PRIĖMĖ ŠĮ SPRENDIMĄ:

1 straipsnis

Metabenztiazuronas neįtraukiamas į Direktyvos 91/414/EEB I priedą.

2 straipsnis

Valstybės narės užtikrina, kad:

3 straipsnis

1.   Nukrypstant nuo 2 straipsnio, priedo B stulpelyje išvardyta valstybė narė gali vėliausiai iki 2009 m. birželio 30 d. leisti naudoti augalų apsaugos produktų, kurių sudėtyje yra A stulpelyje išvardytų medžiagų, skirtų C stulpelyje nurodytam naudojimui, leidimus.

Valstybė narė, besinaudojanti pirmoje pastraipoje numatyta leidžiančia nukrypti nuostata, užtikrina, kad būtų laikomasi šių sąlygų:

2.   Atitinkama valstybė narė iki kiekvienų metų gruodžio 31 d. praneša Komisijai apie priemones, kurių ji imasi taikydama 1 dalies nuostatas, visų pirma apie veiksmus, kurių ji imasi pagal a–d punktus.

4 straipsnis

Bet koks valstybių narių pagal Direktyvos 91/414/EEB 4 straipsnio 6 dalį suteikiamas lengvatinis laikotarpis yra kiek įmanoma trumpesnis.

Kai pagal 2 straipsnį leidimai yra panaikinami ne vėliau kaip nuo 2006 m. spalio 25 d., laikotarpis baigiasi ne vėliau kaip 2007 m. spalio 25 d.

Kai pagal 3 straipsnio 1 dalies nuostatas leidimai yra panaikinami ne vėliau kaip iki 2009 m. birželio 30 d., laikotarpis baigiasi ne vėliau kaip 2009 m. gruodžio 31 d.

5 straipsnis

Šis sprendimas yra skirtas valstybėms narėms.

Priimta Briuselyje, 2006 m. balandžio 25 d.

Komisijos vardu

Markos KYPRIANOU

Komisijos narys

----

(1)OL L 230, 1991 8 19, p. 1.

(2)OL L 70, 2004 3 9, p. 32.

(3)OL L 224, 2002 8 21, p. 23. Reglamentas su pakeitimais, padarytais 2003 m. birželio 18 d. Komisijos reglamentu (OL L 151, 2003 6 19, p. 32).

----

PRIEDAS

3 straipsnio 1 dalyje nurodytų leidimų sąrašas

----

Aktai, priimti remiantis Europos Sąjungos sutarties V antraštine dalimi

----

TARYBOS BENDRIEJI VEIKSMAI 2006/303/BUSP

2006 m. balandžio 25 d.

iš dalies keičiantys ir pratęsiantys Bendruosius veiksmus 2005/355/BUSP dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (KDR)

EUROPOS SĄJUNGOS TARYBA,

atsižvelgdama į Europos Sąjungos sutartį, ypač į jos 14 straipsnį,

kadangi:

PRIĖMĖ ŠIUOS BENDRUOSIUS VEIKSMUS:

1 straipsnis

Bendrieji veiksmai 2005/355/BUSP iš dalies keičiami taip:

2 straipsnis

Finansinė orientacinė suma, skirta su misija nuo 2006 m. gegužės 3 d. iki 2007 m. birželio 30 d. susijusioms išlaidoms padengti, yra 4 750 000 EUR.

3 straipsnis

Šie bendrieji veiksmai įsigalioja jų priėmimo dieną.

4 straipsnis

Šie bendrieji veiksmai skelbiami Europos Sąjungos oficialiajame leidinyje.

Priimta Liuksemburge, 2006 m. balandžio 25 d.

Tarybos vardu

Pirmininkas

J. PRÖLL

----

(1)OL L 112, 2005 5 3, p. 20.

(2)OL L 318, 2005 12 6, p. 29.

----

----

TARYBOS BENDRIEJI VEIKSMAI 2006/304/BUSP

2006 m. balandžio 10 d.

dėl ES planavimo grupės (EUPT Kosovo) įsteigimo galimai ES krizių valdymo operacijai Kosove teisinės valstybės srityje ir galimose kitose srityse

EUROPOS SĄJUNGOS TARYBA,

atsižvelgdama į Europos Sąjungos sutartį, ypač į jos 14 straipsnį ir 25 straipsnio trečią pastraipą,

kadangi:

PRIĖMĖ ŠIUOS BENDRUOSIUS VEIKSMUS:

1 straipsnis

Tikslas

1.   Europos Sąjunga įsteigia Europos Sąjungos planavimo grupę (EUPT Kosovo) galimam ESGP dalyvavimui krizių valdymo operacijoje Kosove.

2.   EUPT Kosovo tikslai yra šie:

2 straipsnis

Uždaviniai

Siekdama savo tikslo, EUPT Kosovo sutelkia dėmesį į šiuos uždavinius:

3 straipsnis

Struktūra

1.   EUPT Kosovo struktūra iš esmės yra tokia:

2.   EUPT Kosovo įsteigs:

4 straipsnis

EUPT Kosovo vadovas ir personalas

1.   EUPT Kosovo vadovas atsako už EUPT Kosovo veiklos valdymą ir koordinavimą.

2.   EUPT Kosovo vadovas yra atsakingas už EUPT Kosovo kasdienį valdymą ir už personalo bei drausmės klausimus. Komandiruotam personalui drausmines priemones taiko atitinkama nacionalinė ar ES institucija.

3.   EUPT Kosovo vadovas pasirašo sutartį su Komisija.

4.   EUPT Kosovo personalo daugumą sudaro valstybių narių ar ES institucijų komandiruoti civiliai darbuotojai. Kiekviena valstybė narė ar ES institucija padengia išlaidas, susijusias su jų komandiruotais darbuotojais, įskaitant atlyginimus, sveikatos draudimą, kelionės į Kosovą bei grįžimo iš ten išlaidas ir priemokas, išskyrus dienpinigius.

5.   Prireikus EUPT Kosovo pagal sutartį įdarbina tarptautinį ir vietos personalą.

6.   EUPT Kosovo personalas lieka pavaldus jį siuntusioms valstybėms narėms ar ES institucijoms, tačiau savo pareigas vykdo ir veikia vadovaudamasis vien ES rėmimo veiksmų interesais. Personalas laikosi saugumo principų ir būtiniausių standartų, nustatytų 2001 m. kovo 19 d. Tarybos sprendimu 2001/264/EB dėl Tarybos saugumo nuostatų patvirtinimo (1) (toliau – Tarybos saugumo nuostatai).

7.   EUPT Kosovo siunčiama palaipsniui, pradedant pagrindinės grupės nusiuntimu 2006 m. balandžio mėn. pabaigoje ir siekiant, kad iki 2006 m. rugsėjo 1 d. būtų nusiųsta visa grupė.

5 straipsnis

Pavaldumo tvarka

1.   EUPT Kosovo struktūrai nustatoma viena pavaldumo tvarka.

2.   PSK užtikrina EUPT Kosovo politinę kontrolę ir strateginį vadovavimą.

3.   Generalinis sekretorius-vyriausiasis įgaliotinis duoda nurodymus EUPT Kosovo vadovui.

4.   EUPT Kosovo vadovas vadovauja EUPT Kosovo ir atsako už kasdienį jos valdymą.

5.   EUPT Kosovo vadovas atsiskaito Generaliniam sekretoriui-vyriausiajam įgaliotiniui.

6 straipsnis

Politinė kontrolė ir strateginis vadovavimas

1.   Tarybos pavedimu PSK vykdo EUPT Kosovo politinę kontrolę ir strateginį vadovavimą.

2.   Taryba įgalioja PSK priimti atitinkamus sprendimus pagal Sutarties 25 straipsnį. Šis įgaliojimas apima įgaliojimus Generalinio sekretoriaus-vyriausiojo įgaliotinio siūlymu paskirti EUPT Kosovo vadovą. Tarybai paliekami įgaliojimai priimti sprendimus dėl EUPT Kosovo tikslų ir jos misijos nutraukimo.

3.   PSK reguliariai gauna ataskaitas ir gali prašyti, kad EUPT Kosovo vadovas teiktų konkrečias 2 straipsnyje nurodytų uždavinių įgyvendinimo ir veiklos koordinavimo su kitais 10 straipsnyje nurodytais dalyviais ataskaitas. Prireikus PSK gali kviesti EUPT Kosovo vadovą į savo posėdžius.

4.   PSK reguliariai atsiskaito Tarybai.

7 straipsnis

Trečiųjų šalių dalyvavimas

Nepažeidžiant ES sprendimų priėmimo savarankiškumo ir jos bendros institucinės struktūros, stojančios valstybės kviečiamos prisidėti prie EUPT Kosovo, jei jos padengs su savo komandiruotu personalu susijusias išlaidas, įskaitant atlyginimus, sveikatos draudimą, išmokas, didelės rizikos draudimą ir kelionės į misijos vietą bei grįžimo iš jos išlaidas, taip pat prireikus prisidės prie EUPT Kosovo veiklos išlaidų.

8 straipsnis

Saugumas

1.   EUPT Kosovo vadovas atsako už EUPT Kosovo saugumą ir, konsultuodamasis su Tarybos Generalinio sekretoriato saugumo tarnyba, atsako už misijai taikomų būtiniausių saugumo reikalavimų laikymosi užtikrinimą.

2.   EUPT Kosovo turi specialų saugumo pareigūną, kuris atsiskaito EUPT Kosovo vadovui.

9 straipsnis

Finansinės priemonės

1.   Finansinė orientacinė suma, skirta su EUPT Kosovo susijusioms išlaidoms padengti, yra 3 005 000 mln. eurų.

2.   Išlaidos, finansuojamos iš 1 dalyje nurodytos sumos, yra tvarkomos pagal bendrajam ES biudžetui taikomas taisykles ir tvarką, išskyrus tai, kad bet koks išankstinis finansavimas nelieka Bendrijos nuosavybe.

3.   Už veiklą, vykdomą pagal sudarytą sutartį, EUPT Kosovo vadovas visiškai atskaitingas Komisijai ir veikia jos prižiūrimas.

4.   Finansinės priemonės turi atitikti EUPT Kosovo veiklos poreikius, įskaitant įrangos suderinamumą ir grupių sąveiką.

5.   Finansavimo reikalavimus atitinkančiomis laikomos išlaidos, patirtos nuo šių bendrųjų veiksmų įsigaliojimo dienos.

10 straipsnis

Koordinavimas su kitais dalyviais

1.   Tęsiamas ES ir visų atitinkamų dalyvių, įskaitant JT laikinosios administracijos misiją Kosove, ESBO, NATO/KFOR ir kitus pagrindinius dalyvius, pavyzdžiui JAV ir Rusiją, glaudus veiklos koordinavimas siekiant užtikrinti tarptautinės bendrijos pastangų tarpusavio papildomumą ir sąveiką. Visos ES valstybės narės išsamiai informuojamos apie veiklos koordinavimo procesą.

2.   Vykdydamas savo pareigas EUPT Kosovo vadovas dalyvauja Prištinoje (Kosove) sukurtuose ES koordinavimo mechanizmuose.

11 straipsnis

EUPT Kosovo personalo statusas

1.   Prireikus dėl EUPT Kosovo personalo Kosove statuso, įskaitant atitinkamais atvejais privilegijas, imunitetus ir papildomas garantijas, būtinas EUPT Kosovo misijai įvykdyti ir sklandžiai funkcionuoti, sutariama Sutarties 24 straipsnyje nustatyta tvarka. Pirmininkaujančiai valstybei narei padedantis Generalinis sekretorius-vyriausiasis įgaliotinis gali jos vardu vesti derybas dėl tokio susitarimo.

2.   Valstybė narė ar ES institucija, komandiravusi personalo narį, yra atsakinga už bet kokių su komandiravimu susijusių darbuotojo pretenzijų ar pretenzijų dėl darbuotojo nagrinėjimą. Atitinkama valstybė narė ar ES institucija yra atsakinga už bet kokio ieškinio pareiškimą komandiruotam darbuotojui.

3.   Įdarbinimo sąlygos ir pagal sutartį dirbančių tarptautinių bei vietos darbuotojų teisės ir pareigos nustatomos EUPT Kosovo vadovo ir personalo nario sutartyse.

12 straipsnis

Bendrijos veiksmai

Taryba ir Komisija, kiekviena pagal atitinkamus savo įgaliojimus, užtikrina šių bendrųjų veiksmų ir Bendrijos kitos išorės veiklos įgyvendinimo nuoseklumą vadovaujantis Sutarties 3 straipsnio antra pastraipa. Taryba ir Komisija bendradarbiauja siekdamos šio tikslo.

13 straipsnis

Įslaptintos informacijos teikimas

1.   Laikantis Tarybos saugumo nuostatų Generaliniam sekretoriui-vyriausiajam įgaliotiniui leidžiama atskleisti NATO/KFOR šiems veiksmams parengtą ES įslaptintą informaciją ir dokumentus, pažymėtus ne aukštesnio kaip „CONFIDENTIEL UE“ lygio slaptumo žyma.

2.   Vadovaujantis Tarybos saugumo nuostatais Generaliniam sekretoriui-vyriausiajam įgaliotiniui, atsižvelgiant EUPT Kosovo veiklos reikmes, leidžiama JT laikinosios administracijos misijai Kosove ir ESBO teikti šiems veiksmams parengtą įslaptintą ES informaciją ir dokumentus, pažymėtus ne aukštesnio kaip „RESTREINT UE“ lygio slaptumo žyma. Šiuo tikslu susitarimai sudaromi vietoje.

3.   Generaliniam sekretoriui-vyriausiajam įgaliotiniui leidžiama atskleisti su šiais bendraisiais veiksmais susijusioms trečiosioms šalims neįslaptintus ES dokumentus, susijusius su Tarybos svarstymais dėl šių veiksmų, kuriems pagal 2004 m. kovo 22 d. Tarybos sprendimo 2004/338/EB, Euratomas, patvirtinančio Tarybos darbo tvarkos taisykles (2), 6 straipsnio 1 dalį taikomas profesinės paslapties reikalavimas.

14 straipsnis

Peržiūra

Iki 2006 m. spalio 31 d. Taryba įvertina, ar EUPT Kosovo misija turėtų būti tęsiama po 2006 m. gruodžio 31 d., atsižvelgdama į būtinybę užtikrinti sklandų perėjimą prie galimos ES krizių valdymo operacijos Kosove.

15 straipsnis

Įsigaliojimas ir galiojimo pabaiga

1.   Šie bendrieji veiksmai įsigalioja jų priėmimo dieną.

2.   Jie netenka galios 2006 m. gruodžio 31 d.

16 straipsnis

Paskelbimas

Šie bendrieji veiksmai skelbiami Europos Sąjungos oficialiajame leidinyje.

Priimta Briuselyje, 2006 m. balandžio 10 d.

Tarybos vardu

Pirmininkė

U. PLASSNIK

----

(1)OL L 101, 2001 4 11, p. 1. Sprendimas su paskutiniais pakeitimais, padarytais Sprendimu 2005/952/EB (OL L 346, 2005 12 29, p. 18).

(2)OL L 106, 2004 4 15, p. 22. Sprendimas su paskutiniais pakeitimais, padarytais Sprendimu 2006/34/EB, Euratomas (OL L 22, 2006 1 26, p. 32).

----